CELEX: 52018JC0035
Language: fi
Date: 2018-11-28
Title: Yhteinen ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta esitettävästä kannasta EU:n ja Jordanian välisen kumppanuuden painopisteiden voimassaolon jatkamiseen kahdella vuodella

EUROOPAN KOMISSIO
            Bryssel 28.11.2018
            JOIN(2018) 35 final
            2018/0406(NLE)
            Yhteinen ehdotus
            NEUVOSTON PÄÄTÖS
            Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta esitettävästä kannasta EU:n ja Jordanian välisen kumppanuuden painopisteiden voimassaolon jatkamiseen kahdella vuodella
            
               
         
         
            
               PERUSTELUT
            
            
               1.Ehdotuksen sisältö
            
            
               Tämä ehdotus koskee päätöstä Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta esitettävästä kannasta EU:n ja Jordanian välisen kumppanuuden painopisteiden voimassaolon jatkamista kahdella vuodella koskevan päätöksen suunniteltuun hyväksymiseen.
            
            
               2.Ehdotuksen tausta
            
            
               2.1.Assosiaatiosopimus 
            
            
               Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimus, jäljempänä ’assosiaatiosopimus’, allekirjoitettiin 24 päivänä marraskuuta 1997, ja se tuli voimaan 1 päivänä toukokuuta 2002. Assosiaatiosopimus muodostaa oikeusperustan EU:n ja Jordanian kahdenvälisille suhteille. Sopimuksen tavoitteena on
            
            
               –luoda asianmukaiset kehykset poliittiselle vuoropuhelulle, jolla mahdollistetaan osapuolten välisten tiiviiden poliittisten suhteiden kehittäminen,
            
            
               –luoda edellytykset tavaroiden, palvelujen ja pääomien kaupan asteittaiselle vapauttamiselle,
            
            
               –edistää tasapainoisten taloudellisten ja yhteiskunnallisten suhteiden kehittymistä osapuolten välillä vuoropuhelun ja yhteistyön avulla,
            
            
               –parantaa elinoloja ja työllisyyttä ja edistää tuottavuutta ja rahoituksellista vakautta,
            
            
               –edistää alueellista yhteistyötä, jonka tarkoituksena on vakiinnuttaa rauhanomainen rinnakkaiselo sekä vakaa talous ja vakaat poliittiset olot,
            
            
               –edistää yhteistyötä muilla yhteisen edun alueilla.
            
            
               2.2.Assosiaationeuvosto
            
            
               Assosiaatiosopimuksella perustetaan assosiaationeuvosto, jolla on valtuudet tehdä päätöksiä, jotta sopimuksen tavoitteet saavutetaan siinä määrätyissä asioissa. Päätökset sitovat osapuolia. Sekakomitea voi myös antaa suosituksia. Työjärjestyksen mukaisesti EU ja Jordania toimivat vuorotellen assosiaationeuvoston puheenjohtajana 12 kuukauden ajan.  Assosiaationeuvosto pitää ministeritason kokouksen säännöllisesti kerran vuodessa. Jos osapuolet niin sopivat, jommankumman osapuolen pyynnöstä voidaan pitää assosiaationeuvoston ylimääräisiä kokouksia.
            
            
               2.3.Assosiaationeuvoston suunnittelema säädös 
            
            
               Assosiaationeuvoston on määrä hyväksyä päätös EU:n ja Jordanian välisen kumppanuuden vuosiksi 2016–2018 sovittujen painopisteiden voimassaolon jatkamisesta vuoteen 2020.  Assosiaationeuvoston työjärjestyksen 10 artiklan mukaisesti päätös hyväksytään kirjallisella menettelyllä.
            
            
               3.Unionin puolesta esitettävä kanta
            
            
               Assosiaatiosopimuksen nojalla perustetussa assosiaationeuvostossa hyväksyttävä Euroopan unionin kanta sellaisen päätöksen hyväksymiseen, joka koskee EU:n ja Jordanian välisen kumppanuuden painopisteiden voimassaolon jatkamista kahdella vuodella, perustuu tämän päätöksen liitteenä olevaan päätökseen. 
            
            
               Joulukuussa 2016 tehdyllä assosiaationeuvoston päätöksellä N:o 1/2016 EU ja Jordania ovat sopineet kumppanuuden painopisteistä, jotka ohjaavat kumppanuutta vuosina 2016–2018 ja joita tarkastellaan uudelleen vuoden 2018 loppuun mennessä, jotta nähdään, voitaisiinko niiden soveltamista jatkaa kahdella vuodella ottaen huomioon politiikan, turvallisuuden ja talouden kehitys.  Siitä lähtien molemmat osapuolet ovat jatkaneet vahvan ja vakaan kumppanuutensa kehittämistä, ja kumppanuuden painopisteiden uudelleentarkastelun jälkeen ne sopivat, että painopisteet toimivat yhä pätevänä ohjenuorana kumppanuuden lujittamiseksi edelleen. 
            
         
         
            
               Kumppanuuden painopisteisiin on liitetty kokonaissuunnitelma. Siinä määritetään yhteiset sitoumukset, joiden tavoitteena on panna täytäntöön kumppanuuden painopisteet ja vastata Syyrian kriisin vaikutuksiin. Kokonaissuunnitelmaa on tarkasteltu uudelleen säännöllisesti osana EU:n ja Jordanian kahdenvälistä yhteistyötä samoin kuin asiaa koskevissa vuoropuheluissa ja kokouksissa, kuten kahdessa Syyrian ja sen lähialueiden tulevaisuutta käsittelevässä Brysselin konferenssissa (”Supporting the future of Syria and the Region”), jotka pidettiin 4.–5. huhtikuuta 2017 sekä 24.–25. huhtikuuta 2018 ja joissa hyväksyttiin Jordaniaa koskevat erityiset loppuasiakirjat.   
            
            
               Kumppanuuden painopisteitä sekä kokonaissuunnitelmaa saatetaan tarvittaessa tarkastella tarkemmin uudelleen vuosina 2019–2020.
            
            
               Kumppanuuden painopisteiden voimassaolon jatkaminen vuoteen 2020 on näin ollen molempien osapuolten edun mukaista.
            
            
               4.Oikeusperusta
            
            
               4.1.Menettelyllinen oikeusperusta
            
            
               4.1.1.Periaatteet
            
            
               Euroopan unionin toiminnasta tehdyn sopimuksen, (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .
            
            
               4.1.2.Soveltaminen käsillä olevassa asiassa
            
            
               Assosiaationeuvosto on sopimuksella perustettu elin; se on perustettu assosiaatiosopimuksella.
            
            
               Säädös, joka assosiaationeuvoston on määrä hyväksyä, on säädös, jolla on oikeusvaikutuksia. Suunnitellulla säädöksellä on oikeusvaikutuksia, koska sillä jatketaan nykyisten kumppanuuden painopisteiden voimassaoloa kahdella vuodella. 
            
            
               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
            
               4.2.1.Periaatteet
            
            
               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.
            
            
               4.2.2.Soveltaminen käsillä olevassa asiassa
            
            
               Suunnitellun säädöksen keskeinen tavoite ja sisältö liittyvät assosiaatiosopimuksen ja Euroopan naapuruuspolitiikan yhteydessä tehtävään yhteistyöhön kolmannen maan kanssa.
            
            
               Sen vuoksi ehdotetun päätöksen aineellinen oikeusperusta on 217 artikla.
            
            
               4.3.Päätelmä
            
            
               Ehdotetun päätöksen oikeusperustana tulisi olla SEUT-sopimuksen 217 artikla yhdessä SEUT-sopimuksen 218 artiklan 9 kohdan kanssa.
            
         
         
            
               2018/0406 (NLE)
            
            
               Yhteinen ehdotus
            
            
               NEUVOSTON PÄÄTÖS
            
            
               Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta esitettävästä kannasta EU:n ja Jordanian välisen kumppanuuden painopisteiden voimassaolon jatkamiseen kahdella vuodella
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
            
            
               ottaa huomioon Euroopan komission ja unionin ulkoasioiden ja turvallisuuspolitiikan korkean edustajan yhteisen ehdotuksen,
            
            
               sekä katsoo seuraavaa:
            
            
               (1)Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehty Euro–Välimeri-sopimus allekirjoitettiin 24 päivänä marraskuuta 1997, ja se tuli voimaan 1 päivänä toukokuuta 2002
                  2
               .
            
            
               (2)Assosiaationeuvosto hyväksyi joulukuussa 2016 EU:n ja Jordanian välisen kumppanuuden painopisteiden uudelleentarkastelun, jonka pohjalta osapuolet sopivat, että painopisteet ovat yhä pätevä ohjenuora kumppanuuden lujittamiseksi edelleen.
            
            
               (3)Euro–Välimeri-sopimuksen 91 artiklan 1 kohdan nojalla assosiaationeuvosto voi tehdä päätöksiä sopimuksen tavoitteiden saavuttamiseksi. 
            
            
               (4)Assosiaationeuvoston on määrä hyväksyä kirjallisella menettelyllä päätös kumppanuuden painopisteiden voimassaolon jatkamisesta vuoteen 2020.
            
            
               (5)On aiheellista vahvistaa assosiaationeuvostossa unionin puolesta otettava kanta, koska päätös tulee olemaan unionia sitova.
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa unionin puolesta esitettävä kanta EU:n ja Jordanian välisen kumppanuuden painopisteiden voimassaolon jatkamiseen kahdella vuodella perustuu tähän päätökseen liitettyyn EU–Jordania-assosiaationeuvoston päätösluonnokseen.
            
            
               2 artikla
            
            
               Tämä päätös on osoitettu komissiolle ja korkealle edustajalle.
            
            
               Tehty Brysselissä
            
            
               
                     Neuvoston puolesta
               
            
         
         
            
               
                     Puheenjohtaja
               
            
         
         
            
                  
                     (1)
                  
                        Unionin tuomioistuimen tuomio 7.10.2014, Saksa v. neuvosto, asia C-399/12, ECLI:EU:C:2014:2258, 61–64 kohta. 
               
               
                  
                     (2)
                  
                        Euroopan yhteisön ja sen jäsenvaltioiden sekä Jordanian hašemiittisen kuningaskunnan välisestä assosiaatiosta tehty Euro–Välimeri-sopimus, EYVL L 129, 15.5.2002, s. 3. 
               
            
      
    ---documentbreak--- 
      
         
               EUROOPAN KOMISSIO
            Bryssel 28.11.2018
            JOIN(2018) 35 final
            Yhteinen ehdotus
            LIITE
            asiakirjaan
            NEUVOSTON PÄÄTÖS
            Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta esitettävästä kannasta EU:n ja Jordanian välisen kumppanuuden painopisteiden voimassaolon jatkamiseen kahdella vuodella
            
               
         
         
            
               LIITE
               EU:N JA JORDANIAN 13. ASSOSIAATIONEUVOSTON PÄÄTÖS N:o 01/2018
               
                  annettu ...päivänä ...kuuta ... 
               sopimuksesta EU:n ja Jordanian välisen kumppanuuden painopisteiden voimassaolon jatkamisesta
            
            
            
            
            
               EU:N ja JORDANIAN ASSOSIAATIONEUVOSTO, joka
            
            
            
               ottaa huomioon Euroopan yhteisöjen ja niiden jäsenvaltioiden sekä Jordanian välisestä assosiaatiosta tehdyn Euro–Välimeri-sopimuksen, jäljempänä ’Euro–Välimeri-sopimus’,  
            
            
            
               sekä katsoo seuraavaa:
            
            
            
               (1)Euroopan yhteisöjen ja niiden jäsenvaltioiden sekä Jordanian välisestä assosiaatiosta tehty Euro–Välimeri-sopimus allekirjoitettiin 24 päivänä marraskuuta 1997, ja se tuli voimaan 1 päivänä toukokuuta 2002.
            
            
               (2)Euro–Välimeri-assosiaatiosopimuksen 91 artiklassa assosiaationeuvosto valtuutetaan antamaan aiheellisia päätöksiä sopimuksen tavoitteiden saavuttamiseksi.
            
            
               (3)Sopimuksen 101 artiklassa määrätään, että osapuolet toteuttavat kaikki yleis- ja erityistoimenpiteet, jotka ovat tarpeen sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
            
            
               (4)Joulukuussa 2016 tehdyllä assosiaationeuvoston päätöksellä N:o 1/2016 EU ja Jordania sopivat kumppanuutensa vahvistamiseksi kumppanuuden painopisteistä vuosiksi 2016–2018. Näiden painopisteiden tavoitteena on tukea ja vahvistaa Jordanian selviytymiskykyä ja vakautta ja auttaa maata selviytymään Syyrian pitkittyneen konfliktin vaikutuksista. 
            
            
               (5)EU:n ja Jordanian välisen kumppanuuden painopisteiden uudelleentarkastelun pohjalta EU ja Jordania ovat yksimielisiä siitä, että kumppanuuden painopisteiden voimassaoloa olisi jatkettava vuoden 2020 loppuun asti, kuten vuonna 2016 sovittiin, ja että kumppanuuden painopisteitä ja niihin liitettyä kokonaissuunnitelmaa voidaan tarvittaessa tarkastella uudelleen määräaikaisarvioinnissa vuosien 2019–2020 kuluessa.   
            
            
               (6)Assosiaationeuvoston työjärjestyksen 10 artiklassa määrätään mahdollisuudesta tehdä päätöksiä kirjallista menettelyä noudattaen istuntojen välissä sopimuspuolten suostumuksella,
            
            
            
               ON PÄÄTTÄNYT SEURAAVAA:
            
            
         
         
            
               1 artikla
            
            
               Assosiaationeuvosto päättää kirjallisella menettelyllä, että sen joulukuussa 2016 antaman päätöksen N:o 1/2016 liitteenä olevien, EU:n ja Jordanian välisen kumppanuuden painopisteiden voimassaoloa jatketaan vuoden 2020 loppuun.
            
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
            
               Tehty xx [...päivänä ...kuuta...].
            
            
            
            
            
                  Assosiaationeuvoston puolesta
            
            
                  Puheenjohtaja